জ্যোতি মীনা

জ্যোতি মীনা একজন ভারতীয় অভিনেত্রী যিনি মূলত তামিল ছবিতে অভিনয় করেছেন। উল্লাথাই আলিথা এবং আজাগানা নাটকাল -এ তার প্রদর্শিত আইটেম নম্বর এবং সহায়ক ভূমিকার জন্য তিনি সবচেয়ে বেশি স্মরণীয়।

 ব্যক্তিগত জীবন 
জ্যোতি মীনার জন্ম ভারতের তামিলনাড়ুর চেন্নাইতে । তিনি অভিনেত্রী জ্যোতি লক্ষ্মীর কন্যা এবং তার বাবা একজন ক্যামেরাম্যান(আলোকচিত্রশিল্পী) ছিলেন।  তার মা ২০১৬ সালের ৮ আগস্ট তারিখে চেন্নাইতে তার বাসভবনে রক্তের ক্যান্সারের কারণে মারা যান। 

 কর্মজীবন 
আর. শরৎকুমারের তামিল ভাষার চলচ্চিত্র, রাগাসিয়া পুলিশ  -এ মীনা প্রথম  অভিনয় করার সুযোগ পান। তিনি উল্লাথাই আলিথা, আজাগানা নাটকাল এবং গোপালা গোপালা  চলচ্চিত্রে সহায়ক ভূমিকায় অভিনয় করেছিলেন। তিনি বিভিন্ন চলচ্চিত্রে বিজয়, অজিত কুমার, প্রভু এবং আর. শরৎকুমার প্রমুখ অভিনেতাদের সাথে বিভিন্ন বিনোদনমূলক গানের দৃশ্যে উপস্থিত ছিলেন। বিয়ের পর তিনি অভিনয় থেকে অবসর নেন। ২০১৭ সালের অক্টোবরে, মীনা তার একটি সাক্ষাৎকারে বলেছিলেন যে, যদি তিনি তার মনোমত একটি ভালো চরিত্রের খুঁজে পান তবে পুনরায় তিনি অভিনয় জগতে ফিরে আসতে ইচ্ছুক। 

জ্যোতি মীনা ১৯৯৫ থেকে ২০০১ সাল পর্যন্ত বিভিন্ন ভাষার চলচ্চিত্রে অভিনয় করেছেন। ১৯৯৫ সালে তিনি তামিল ভাষার তিরুমূর্তি, বিষ্ণু, মি. মাদ্রাস, রহস্য পুলিশ, এবং মামান মাগল চলচ্চিত্রে অভিনয় করেন। ১৯৯৬ সালে তিনি পরম্বরাই চলচ্চিত্রে মাঙ্গাম্মা চরিত্রে এবং উল্লাথাই আল্লিথা চলচ্চিত্রে মীনা চরিত্রে অভিনয় করেন। এছাড়া, তিনি বিশ্বনাথ, মি. রোমিও, অরুভা ভেলু (পোন্নি চরিত্রে), গোপালা গোপালা (আন্নাকিলি চরিত্রে), নেতাজি, মানবমিগু মানবন (জয়লক্ষ্মী চরিত্রে) এবং পুধু নিলাভু চলচ্চিত্রে কাজ করেন। সেই একই বছর মীনা তেলুগু ভাষার ফ্যামিলি চলচ্চিত্রে আইটেম ডান্সার হিসেবে এবং কন্নড় ভাষার সিমহাদা মারি চলচ্চিত্রে বিভিন্ন বিনোদনমূলক গানের দৃশ্যে উপস্থিত ছিলেন।

১৯৯৭ সালে মীনা তামিল ভাষার বিভিন্ন চলচ্চিত্রে অভিনয় করেন যাদের মধ্যে উল্লেখযোগ্য ভাইমায়ে ভেল্লুম, সম্রাট, নাট্টুপুরা নায়াগান (ভল্লি চরিত্রে), নল্লা মনসুক্কারান (জ্যোতি চরিত্রে), আহা এন্না পরুথাম, নেসাম, এবং পুধায়াল । একই বছরে তিনি মালয়ালম ভাষার মাসমারাম  নামক চলচ্চিত্রে জেনি চরিত্রে অভিনয় করেন।

১৯৯৮ সালে তিনি কন্নড় ভাষার চলচ্চিত্র  কিং  এবং ২০০০ সালে তেলুগু ভাষার চলচ্চিত্র প্রিয়ম  -এ কাজ করেন। ২০০১ সালে জ্যোতি মালয়ালম ভাষার লেডিস অ্যান্ড জেন্টলম্যান এবং তামিল ভাষার আজহাগানা নাটকাল চলচ্চিত্রে (আশা চরিত্রে) অভিনয় করেন।

 চলচ্চিত্র তালিকা 
বছর  চলচ্চিত্র  ভূমিকা  ভাষা  ১৯৯৫  তিরুমূর্তি  অজানা  তামিল  ১৯৯৫  বিষ্ণু (১৯৯৫-এর চলচ্চিত্র)  আইটেম নাম্বার  তামিল  ১৯৯৫  মিস্টার মাদ্রাজ  আইটেম নাম্বার  তামিল  ১৯৯৫  রহস্য পুলিশ  আইটেম নাম্বার  তামিল  ১৯৯৫  মামান মাগাল (১৯৯৫-এর চলচ্চিত্র)  অজানা  তামিল  ১৯৯৬  পরম্পরাই  মাঙ্গাম্মা  তামিল  ১৯৯৬  উল্লাথাই অলিথা  মীনা  তামিল  ১৯৯৬  বিষ্ণুনাথ (১৯৯৬-এর চলচ্চিত্র)  আইটেম নাম্বার  তামিল  ১৯৯৬  মিস্টার রোমিও    তামিল  ১৯৯৬  অরুভা ভেলু  পোন্নি  তামিল  ১৯৯৬  গোপালা গোপালা (১৯৯৬-এর চলচ্চিত্র)  আন্নাকিলি  তামিল  ১৯৯৬  ফ্যামিলি (১৯৯৬-এর চলচ্চিত্র)  আইটেম নাম্বার  তেলুগু  ১৯৯৬  নেতাজি  অজানা  তামিল  ১৯৯৬  মানবমিগু মানবন  জয়লক্ষ্মী  তামিল  ১৯৯৬  পুধু নিলাভু  অজানা  তামিল  ১৯৯৭  বৈমায়ে ভেল্লুম  অজানা  তামিল  ১৯৯৭  সিমহাদা মারি  আইটেম নাম্বার  কন্নড়  ১৯৯৭  সম্রাট (১৯৯৭-এর চলচ্চিত্র)    তামিল  ১৯৯৭  নাট্টুপুরা নায়গন  ভল্লি  তামিল  ১৯৯৭  নল্লা মনসুক্কারান  জ্যোতি  তামিল  ১৯৯৭  আহা এন্না পরুথাম    তামিল  ১৯৯৭  নেসাম  আইটেম নাম্বার  তামিল  ১৯৯৭  মাসমারাম  জেনি  মালয়ালম  ১৯৯৭  পুধায়াল  অজানা  তামিল  ১৯৯৮  কিং (১৯৯৮-এর চলচ্চিত্র)    কন্নড়  ২০০০  প্রিয়ম (২০০০-এর চলচ্চিত্র)  অজানা  তেলুগু  ২০০১  লেডিজ অ্যান্ড জেন্টলমেন (২০০১-এর চলচ্চিত্র)    মালয়ালম  ২০০১  আজহাগানা নাটকাল  আশা  তামিল 

 তথ্যসূত্র 

বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:জীবিত ব্যক্তি